### Beslutning

Godkendt.

### Sagsfremstilling

## Resume og sagens baggrund

Det er besluttet, at Kalundborg Kommunes Integrationspolitik
2019-2021 skal fornyes. Integrationspolitikken har været i høring, og der er
ikke indkommet nogle bemærkninger. Administrationen har udarbejdet et udkast
til Kalundborg Kommunes Integrationspolitik 2022-2025. Integrationsudvalget
skal godkende udkastet, sådan at det kan foreligges Kommunalbestyrelsen til
endelig godkendelse. I sagen præsenteres det overordnede indhold af Kalundborg
Kommunes Integrationspolitik 2022-2025.

## Indstillinger

Arbejdsmarkedschefen
indstiller, at:

1. Integrationsudvalget
   godkender udkastet til Integrationspolitikken 2022-2025, som indstilles
   til godkendelse i Kommunalbestyrelsen.
2. Kommunalbestyrelsen godkender Integrationsudvalgets
   udkast til Integrationspolitikken 2022-2025.

## Behandling

Integrationsudvalget, Økonomiudvalget, Kommunalbestyrelsen.

## Sagsfremstilling

Kalundborg Kommunes Integrationspolitik 2022-2025, vedlagt
som bilag, arbejder ud fra fire overskrifter.

1. *Modtagelse og
   boligplacering* Nyankomne
   flygtninge skal hurtigt have mulighed for at tage aktiv del i fællesskabet
   og boligplaceringen skal ske på en måde, der både fremmer inklusion og
   sikrer velfungerende boligområder i Kalundborg Kommune.
2. *Uddannelse* Tosprogede børn og
   unge skal have samme muligheder for at få en god skolegang som etniske
   danske børn. Og flere unge og voksne udlændige skal kunne gennemføre en
   ungdomsuddannelse og en videregående uddannelse.
3. *Beskæftigelse* Flere borgere med
   anden etnisk baggrund skal have fodfæste på arbejdsmarkedet og i
   beskæftigelse - og færre skal være på offentlig forsørgelse.
4. *Hjælp til repatriering* Flygtninge og
   familiesammenførte til flygtninge, hvis behov for beskyttelse er ophørt
   eller som af andre årsager ønsker permanent at vende tilbage til deres
   hjemland, skal mødes med den vejledning og eventuelle økonomiske støtte,
   der gør repatriering til en reel mulighed

Der følges op på disse temaer ud fra følgende målsætninger
og tiltag

**1. Modtagelse
og boligplacering**

*Mål*

* At nyankomne flygtninge og indvandrere boligplaceres
  med en hensigtsmæssig geografisk spredning og i områder, der giver
  muligheder for aktiv deltagelse i lokalsamfundet bl.a. gennem deltagelse i
  foreningsliv og kulturelle aktiviteter.
* At nyankomne flygtninge, indvandrere og
  familiesammenførte mødes med klare krav og forventninger om hurtigst
  muligt at komme i arbejde eller uddannelse indtil det er muligt at vende
  tilbage til hjemlandet.

*Tiltag*

* En sammenhængende og koordineret modtagelse og indsats,
  hvor der tages afsæt i den samlede families situation og behov på tværs af
  den kommunale organisation.
* Løbende opmærksomhed på geografisk spredning i
  boligplaceringen af nyankomne udlændinge.
* Fortsat prioritering af § 18-midler til støtte af
  frivilligt socialt arbejde på integrationsområdet.

**2.
Uddannelse**

*Mål*

* At karakterforskellen i folkeskolens afgangsklasser
  mellem unge med anden etnisk baggrund og elever med dansk etnisk baggrund
  mindskes samtidig med at karakteren stiger for begge grupper.
* At flere indvandrere og efterkommere med ikke-vestlig
  baggrund skal gennemføre en ungdomsuddannelse
* At flere kursister omfattet af integrationsprogrammet
  består danskuddannelsen inden for 5 år fra uddannelsens påbegyndelse.

*Tiltag*

* En målrettet sprogindsats på småbørnsområdet med
  inddragelse af fagkyndig bistand omkring børnenes sproglige progression,
  trivsel og generelle udvikling.
* Et generelt fokus på sproglig udvikling i alle skolens
  fag og et særligt fokus på sproglig progression for elever med dansk som
  andetsprog.
* Fokus på et tæt og ligeværdigt samarbejde med forældrene
  omkring fremmøde, trivsel og sprogarbejde i hjemmet.
* En fokuseret ungeindsats, hvor unge udlændige modtager
  samme målrettede indsats som etniske danske unge.
* Fokus på at styrke den enkeltes valg af uddannelse, således at flere vælger rigtigt første gang samt
  løbende tværgående samarbejde om fastholdelse af unge i risiko for
  frafald.
* Fortsat prioritering af IGU-forløb målrettet områder
  med gode beskæftigelsesmuligheder
* Opmærksomhed på anvendelse af individuel
  kompetencevurdering og merit i det omfang, det er muligt.

**3.
Beskæftigelse**

*Mål*

* At flere flygtninge og familiesammenførte kommer i
  beskæftigelse - og færre på offentlig forsørgelse
* At flere flygtninge og familiesammenførte modtager en
  aktiv og virksomhedsrettet indsats

*Tiltag*

* Tæt samarbejde med virksomhederne om
  kombinationsforløb.
* Fokus på øget inddragelse af frivillige og mentorer i
  indsatsen, der kan understøtte indsatsen både kulturelt, fagligt og
  sprogligt.
* Udvikling af helhedsorienterede/sammenhængende tiltag,
  der også adresserer spørgsmål om motivation og sundhed i en jobrettet
  indsats.

**4.****Hjælp
til repatriering**

*Mål*

* At flere flygtninge og familiesammenførte vender
  tilbage til deres hjemland eller tidligere opholdssted

*Tiltag*

* Styrket information og rådgivning om repatriering som
  led i beskæftigelsesindsatsen.

## Økonomiske konsekvenser

Ingen.

### Sagens forløb

28-11-2022 Integrationsudvalget
Integrationsudvalget indstiller til Kommunalbestyrelsen, at Integrationspolitikken 2022-2025 godkendes.
14-12-2022 Økonomiudvalget
Anbefales.